
KRETINGOS RAJONO SAVIVALDYBĖS TARYBA

SVEIKATOS APSAUGOS IR SOCIALINIŲ REIKALŲ KOMITETO POSĖDŽIO PROTOKOLAS

2026 m. rugsėjo 23 d. Nr. T16-

Posėdis įvyko 2026-09-22 13.00–14.10 val.
Posėdžio pirmininkas – Sveikatos apsaugos ir socialinių reikalų komiteto (toliau – Komitetas) pirmininkė Jolanta Girdvainė.
Posėdžio sekretorė – Kretingos rajono savivaldybės (toliau – Savivaldybės) Bendrojo skyriaus vyr. specialistė Reda Pilelienė.
Dalyvauja Komiteto nariai: Vladas Baltuonis (nuotoliniu būdu), Gileta Gedvilienė, Juozas Mažeika, Justė Stonkutė, Saulius Šopaga, Vitalija Valančiutė.
Dalyvauja kviestieji asmenys: 
Simona Baublienė – Vietinio ūkio ir turto valdymo skyriaus vyr. specialistė.
Lina Bruzdeilynienė – Tarpinstitucinio bendradarbiavimo koordinatorė (patarėja) (nuotoliniu būdu).
Kristina Gimžauskaitė-Mažonienė – Socialinės paramos skyriaus vedėja.
Vaida Jakumienė – Savivaldybės vicemerė.
Renata Japertienė – Vietinio ūkio ir turto valdymo skyriaus vedėjo pavaduotoja.
Antanas Kalnius – Savivaldybės meras.
Viktorija Karčiauskienė – Tarybos posėdžių sekretorė.
[bookmark: _Hlk225252102]Rimantė Kryževičienė – Socialinės paramos skyriaus vyr. specialistė.
Lukrecija Lengvinė – Strateginio planavimo ir investicijų skyriaus vedėja.
Rožė Perminienė – Sveikatos reikalų koordinatorė (patarėja) (nuotoliniu būdu).
Vilma Preibienė – Administracijos direktorė.
Ingrida Rimgailė – Kretingos psichikos sveikatos centro direktorė (nuotoliniu būdu).
Edita Samalienė – Ekonomikos ir biudžeto skyriaus vyr. specialistė.

Posėdžiui pirmininkavo Sveikatos apsaugos ir socialinių reikalų komiteto pirmininkė Jolanta Girdvainė, kuri paskelbė posėdžio pradžią. Komiteto pirmininkė informavo, kad pagal veiklos planą praėjusį mėnesį aplankytas Salantų pirminės sveikatos priežiūros centras, ligoninė ir Nasrėnų bendruomeniniai namai.
Posėdžio pradžioje pasiūlyta aptarti vaikų ir paauglių psichologinės sveikatos paslaugų gerinimo Kretingos rajone klausimą.
Komiteto nariai pasiūlymui pritarė.
Vyko komitete dalyvavusių asmenų diskusija. Diskusijoje dalyvavo Sveikatos reikalų koordinatorė Rožė Perminienė, Kretingos psichikos sveikatos centro direktorė Ingrida Rimgailė, Tarpinstitucinio bendradarbiavimo koordinatorė Lina Bruzdeilynienė, Komiteto pirmininkė Jolanta Girdvainė, Komiteto nariai Juozas Mažeika ir Saulius Šopaga, Vicemerė Vaida Jakumienė, Administracijos direktorė Vilma Preibienė.
Diskusijoje aptartas vaikų ir paauglių psichikos sveikatos paslaugų poreikis, prieinamumas ir finansavimo galimybės Kretingos rajone. Pažymėtas specialistų trūkumas ir iki 3 mėnesių siekiančios vaikų psichiatro konsultacijų laukimo eilės, pabrėžta ankstyvosios pagalbos ir paslaugų teikimo kuo arčiau vaiko gyvenamosios vietos svarba. Informuota apie planuojamą vaikų ir paauglių psichiatrijos dienos stacionaro steigimą, patalpų remontą ir licencijavimo procesą. Diskusijos metu pasiūlyta apsvarstyti specialios Savivaldybės finansuojamos programos, skirtos papildomoms psichikos sveikatos paslaugoms vaikams ir paaugliams, rengimą, sudarant galimybę prioritetine tvarka teikti pagalbą Kretingos rajono vaikams ir paaugliams, kuriems ji reikalinga skubiai. Pabrėžta, kad iki 3 mėnesių trunkantis laukimo laikas vaikų psichiatro konsultacijai yra didelė našta šeimoms. Aptartos specialistų pritraukimo ir išlaikymo galimybės bei papildomų paslaugų finansavimo Savivaldybės lėšomis poreikis. 
Komiteto pirmininkė Jolanta Girdvainė pasiūlė Komitetui priimti protokoliniu sprendimu kreiptis į Savivaldybės administraciją, kad būtų įvertinta galimybė ir parengta tvarka papildomų psichikos sveikatos paslaugų vaikams ir paaugliams finansavimui kitų metų Savivaldybės biudžete.
Prieštaravimų nepateikta.
Komiteto pirmininkė Jolanta Girdvainė apibendrino diskusiją ir pažymėjo, kad vaikų ir paauglių psichikos sveikatos problema yra sudėtinga, todėl būtina ieškoti papildomų pagalbos vaikams būdų. Pabrėžė būtinybę siekti didesnių vaikų ir paauglių psichikos sveikatos paslaugų kvotų bei kreiptis į atsakingas institucijas dėl paslaugų finansavimo ir prieinamumo didinimo. Taip pat pasiūlė, nelaukiant papildomo finansavimo iš valstybės, svarstyti galimybę dalį paslaugų finansuoti Savivaldybės lėšomis.
NUTARTA: Galutinio sprendimo dėl papildomų psichikos sveikatos paslaugų finansavimo šiame posėdyje nepriimti. Kreiptis į Savivaldybės administraciją, kad būtų įvertinta galimybė ir parengta tvarka papildomų vaikų ir paauglių psichikos sveikatos paslaugų finansavimui kitų metų Savivaldybės biudžete, įvertinant preliminarų lėšų poreikį, specialistų prieinamumą ir galimybes užtikrinti papildomų paslaugų teikimą.
Taip pat kreiptis į Valstybinę ligonių kasą ir Sveikatos apsaugos ministeriją dėl vaikų ir paauglių psichikos sveikatos paslaugų finansavimo, paslaugų kvotų ir jų didinimo bei paslaugų prieinamumo gerinimo galimybių.
Klausimo svarstymą tęsti kitame Komiteto posėdyje, įvertinus gautą informaciją ir finansines galimybes.
Toliau posėdyje pereita prie darbotvarkėje numatytų klausimų svarstymo.
1. Dėl Sveikatos apsaugos ir socialinių reikalų komiteto posėdžio darbotvarkės patvirtinimo. Pranešėja – Jolanta Girdvainė.
Pasiūlymų dėl darbotvarkės nepateikta.
NUTARTA. Darbotvarkei pritarta bendru sutarimu.
2. SVARSTYTA. Dėl Asmens sveikatos priežiūros įstaigų, kurių savininkė (dalininkė) yra Kretingos rajono savivaldybė, atsparumo korupcijai indekso nustatymo ir skaidrios asmens sveikatos priežiūros įstaigos vardo suteikimo kriterijų nustatymo tvarkos aprašo patvirtinimo (spr. prj. T1-247). Pranešėja – Rožė Perminienė.
Sprendimo projektą pristatė pranešėja, Sveikatos reikalų koordinatorė Rožė Perminienė.
Komiteto narys Saulius Šopaga ir pranešėja Rožė Perminienė aptarė pacientų susisiekimo su gydymo įstaigomis problematiką bei techninių priemonių, skirtų skambučiams valdyti ir grįžtamajam ryšiui užtikrinti, praktinę naudą.
Komiteto pirmininkė Jolanta Girdvainė pasiūlė pritarti sprendimo projektui, pažymėdama, kad tvarka atnaujinama atsižvelgiant į teisės aktų pakeitimus.
NUTARTA. Komiteto nariai sprendimo projektui pritarė bendru sutarimu (1 – susilaikė).
3. SVARSTYTA. Dėl sutikimo Kretingos rajono savivaldybės ilgalaikio materialiojo turto pripažinimo nereikalingu arba netinkamu (negalimu) naudoti ir jo nurašymo (spr. prj. T1-254). Pranešėja – Simona Baublienė.
NUTARTA. Vienbalsiai sprendimo projektui pritarta.
4. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo (spr. prj. T1-260). Pranešėja – Edita Samalienė.
NUTARTA. Vienbalsiai sprendimo projektui pritarta.
5. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-264). Pranešėja – Lukrecija Lengvinė.
NUTARTA. Vienbalsiai sprendimo projektui pritarta.
6. SVARSTYTA. Dėl papildomos vienkartinės išmokos gimus vaikui skyrimo ir mokėjimo Kretingos rajono savivaldybėje tvarkos aprašo patvirtinimo (spr. prj. T1-265). Pranešėja – Rimantė Kryževičienė.
Vyko komitete dalyvavusių asmenų diskusija. Diskusijoje dalyvavo Komiteto pirmininkė Jolanta Girdvainė, Komiteto nariai Gileta Gedvilienė, Justė Stonkutė, Juozas Mažeika, Saulius Šopaga, Socialinės paramos skyriaus vedėja Kristina Gimžauskaitė-Mažonienė, Administracijos direktorė Vilma Preibienė ir meras Antanas Kalnius.
Socialinės paramos skyriaus vedėja Kristina Gimžauskaitė-Mažonienė pristatė papildomų išmokų vaikams iš Kretingos rajono savivaldybės biudžeto lėšų skyrimo tvarkos projekto pagrindines nuostatas, išmokos dydį, gavėjus, skyrimo sąlygas ir preliminarų lėšų poreikį. 
Diskutuota dėl išmokos skyrimo sąlygų, įskaitant pilietybės ir gyvenamosios vietos deklaravimo Kretingos rajone reikalavimus, būtinus išmokai gauti. Taip pat aptartas išmokos skyrimo negyvo kūdikio gimimo atveju klausimas, išmokos paskirtis, galimas dvigubas finansavimas ir poreikis aiškiai reglamentuoti atskiras šeimų situacijas. Diskusijoje svarstyti skirtingi gyvenamosios vietos deklaravimo kriterijai: kad Kretingos rajone būtų deklaruotas vienas iš tėvų, vienas iš tėvų ir vaikas arba abu tėvai ir vaikas. Aptarta būtinybė atsižvelgti į vienišų tėvų, vieno iš tėvų nebuvimo ir kitas individualias šeimų situacijas. Taip pat diskutuota dėl išmokos paskirties ir jos ilgalaikio poveikio šeimų finansinei padėčiai.
Komiteto pirmininkė Jolanta Girdvainė apibendrino diskusiją ir pasiūlė kompromisinį variantą – papildyti Tvarkos projektą nuostata, kad teisę į papildomą išmoką turėtų šeima, kurios vienas iš tėvų ir vaikas yra deklaruoti Kretingos rajono savivaldybėje.
Balsuota dėl pasiūlymo: nustatyti, kad teisę į papildomą išmoką turėtų šeima, kurios vienas iš tėvų ir vaikas yra deklaruoti Kretingos rajono savivaldybėje.
NUTARTA: Pasiūlymui pritarta vienbalsiai.
Komiteto narys Saulius Šopaga išreiškė nuomonę, kad vaiko gyvenamosios vietos deklaravimo reikalavimo nustatyti nereikėtų.
Balsuota dėl viso sprendimo projekto su priimtu pasiūlymu dėl vieno iš tėvų ir vaiko gyvenamosios vietos deklaravimo Kretingos rajono savivaldybėje.
NUTARTA: Sprendimo projektui su priimtu pasiūlymu pritarta vienbalsiai.
7. Kiti klausimai.
Vietinio ūkio ir turto valdymo skyriaus vedėjo pavaduotoja Renata Japertienė pristatė protokolinį sprendimą dėl Kretingos autobusų parko maksimalios keleivių vežimo savikainos – 1,93 Eur/km – pratęsimo iki kitų metų birželio 30 d. Informavo, kad pradėjus eksploatuoti elektrinius autobusus faktinė savikaina sumažėjo, tačiau dėl galimo išlaidų didėjimo siūloma maksimalią savikainą išlaikyti. 
Komiteto nariai klausimų nepateikė ir su informacija susipažino.
Komiteto pirmininkė Jolanta Girdvainė pasiteiravo, ar komiteto nariai turi kitų klausimų ar pasiūlymų. Daugiau pasisakymų nebuvo.
Posėdis baigtas 14.10 val. 

Sveikatos apsaugos ir socialinių reikalų komiteto posėdyje pateikti pasiūlymai, pastebėjimai
1. Posėdžio pradžioje pasiūlyta aptarti vaikų ir paauglių psichologinės sveikatos paslaugų gerinimo Kretingos rajone klausimą.
Po komitete dalyvavusių asmenų diskusijos:
NUTARTA: Galutinio sprendimo dėl papildomų psichikos sveikatos paslaugų finansavimo šiame posėdyje nepriimti. Kreiptis į Savivaldybės administraciją, kad būtų įvertinta galimybė ir parengta tvarka papildomų vaikų ir paauglių psichikos sveikatos paslaugų finansavimui kitų metų Savivaldybės biudžete, įvertinant preliminarų lėšų poreikį, specialistų prieinamumą ir galimybes užtikrinti papildomų paslaugų teikimą.
Taip pat kreiptis į Valstybinę ligonių kasą ir Sveikatos apsaugos ministeriją dėl vaikų ir paauglių psichikos sveikatos paslaugų finansavimo, paslaugų kvotų ir jų didinimo bei paslaugų prieinamumo gerinimo galimybių.
Klausimo svarstymą tęsti kitame Komiteto posėdyje, įvertinus gautą informaciją ir finansines galimybes.
2. Svarstant sprendimo projektą Nr. T1-265 „Dėl papildomos vienkartinės išmokos gimus vaikui skyrimo ir mokėjimo Kretingos rajono savivaldybėje tvarkos aprašo patvirtinimo“, po Komiteto narių ir posėdyje dalyvavusių asmenų diskusijos:
Balsuota dėl pasiūlymo nustatyti, kad teisę į papildomą išmoką turėtų šeima, kurios vienas iš tėvų ir vaikas yra deklaruoti Kretingos rajono savivaldybėje.
NUTARTA: Pasiūlymui pritarta vienbalsiai.
Balsuota dėl viso sprendimo projekto su priimtu pasiūlymu dėl vieno iš tėvų ir vaiko gyvenamosios vietos deklaravimo Kretingos rajono savivaldybėje.
NUTARTA: Sprendimo projektui su priimtu pasiūlymu pritarta vienbalsiai.

Posėdžio pirmininkė					Jolanta Girdvainė

